3 Ino’i yo misuku* ya ba Alone ne Mosesa mu difuku dyesambile Yehova na Mosesa ku Lūlu lwa Shinai.+2 Ano’a o majina a bana ba Alone bana-balume: Nadaba umbedi, ne Abihu,+ Eleaza+ ne Itamala.+3 Ano’a o majina a bana ba Alone, babitobo bashingwe māni batūdilwe* kwingila bu babitobo.+4 Inoko, ba Nadaba ne Abihu bafwile ku meso a Yehova pobalambwile mudilo wampikwa kupebwa lupusa ku meso a Yehova+ mu ntanda mutuputupu ya Shinai, kadi kebaikelepo na bana. Ino ba Eleaza+ ne Itamala+ baendelela kwingila bu babitobo pamo na shabo Alone.5 Penepo Yehova wanena Mosesa amba:6 “Pityija kisaka kya Levi+ kumeso, wibemike ku meso a Alone kitobo, bamwingidile.+7 Bafwaninwe kuvuija biselwa byabo kudi aye ne ku kitango kyonso kumeso kwa pema wa kubungakena’ko na kuvuija mingilo yabo ya ku kipema.8 Bakalama bingidilwa+ byonso bya pema wa kubungakena’ko ne kuvuija biselwa byabo ku bene Isalela na kwingila mingilo ya ku kipema.+9 Ukapāna bene Levi kudi Alone ne bandi bana. I bantu bapānwe, bamupelwe mu bene Isalela.+10 Ukatonga Alone ne bandi bana, nabo bakavuija mingilo yabo ya butobo,+ ino muntu ense kapelwepo lupusa* ufwena’ko, ukafikijibwa ku lufu.”+11 Yehova wesamba monka na Mosesa amba:12 “Tala! Amiwa nayata bene Levi mu bene Isalela pa kyaba kya bana babedi bonso* ba bene Isalela,+ bene Levi bakekala bami.13 Mwanda mwana umbedi ense i wami.+ Difuku dyonakupile bana babedi bonso mu ntanda ya Edipito,+ nepandwidile bana babedi bonso ba Isalela tamba ku muntu kutūla ne ku nyema.+ Abo bakekala bami. Amiwa ne Yehova.”14 Yehova wesamba monka na Mosesa mu ntanda mutuputupu ya Shinai+ amba:15 “Bala bana ba Levi mwendele mobo a bashabo ne mwendele bisaka byabo. Ukabala bana-balume bonso kushilwila ku wa mweji umo kokanda.”+16 Penepo Mosesa webabala na kishima kya Yehova, monka mobamusoñaninye.17 Ano’a o majina a bana ba Levi bana-balume: Ngelashona, Kohata, ne Meladi.+18 Ino ano’a nao o majina a bana ba Ngelashona bana-balume mwendele bisaka byabo: Lebini ne Shimei.+19 Bana ba Kohata bana-balume mwendele bisaka byabo i Amalama, Izala, Hebelona, ne Uziele.+20 Bana ba Meladi bana-balume mwendele bisaka byabo i Maheli+ ne Mushi.+Bino’bi byo bisaka bya bene Levi mwendele mobo a bashabo.21 Kwa Ngelashona kwatambile kisaka kya bene Lebini+ ne kisaka kya bene Shimei. Bino’bi byo bisaka bya bene Ngelashona.22 Bungi bwa babo bana-balume bonso kushilwila ku wa mweji umo kokanda babadilwe i bantu 7 500.+23 Bisaka bya bene Ngelashona byatūdile nkambi kunyuma kwa kipema+ dya kushika.24 Mfumu wa njibo ya bashandya bene Ngelashona i Ediasafa mwanā Laele.25 Kiselwa kya bana ba Ngelashona+ mu pema wa kubungakena’ko i kutala kipema ne pema,+ kya kupūta’po,+ ne kya kukinga*+ ku kibelo kya pema wa kubungakena’ko,26 mampashila+ ayela ku kipango, kya kukinga*+ ku kibelo kya kipango kijokolokele kipema ne kisōkelo, myonji ya pema wakyo, ne mingilo yonso ya bino’bi.27 Kwa Kohata kwatambile kisaka kya bene Amalama, ne kisaka kya bene Izala, ne kisaka kya bene Hebelona, ne kisaka kya bene Uziele. Bino’bi byo bisaka bya bene Kohata.+28 Bungi bwa bana-balume bonso kushilwila ku wa mweji umo kokanda i bantu 8 600; badi na kiselwa kya kutala kifuko kijila.+29 Bisaka bya bana ba Kohata byatūdile nkambi ku mutamba wa kunshi kwa kipema.+30 Mfumu wa njibo ya bashandya bisaka bya bene Kohata i Edizafana mwanā Uziele.+31 Kiselwa kyabo i kutala Sanduku,+ meza,+ kitūlwa-binanu,+ bisōkelo,+ bipungwa+ bingilwa nabyo mu kifuko kijila, kya kukinga’ko,*+ ne mingilo yonso ya bino’bi.+32 Mfumu mukatampe wa bene Levi i Eleaza+ mwanā Alone kitobo, mwine wadi utala boba badi bavuija biselwa bya ku kifuko kijila.33 Kwa Meladi kwatambile kisaka kya bene Maheli ne kisaka kya bene Mushi. Bino’bi byo bisaka bya Meladi.+34 Bungi bwa bana-balume bonso kushilwila ku wa mweji umo kokanda babadilwe i bantu 6 200.+35 Mfumu wa njibo ya bashandya bisaka bya Meladi i Zudiele mwanā Abihaile. Batūdile nkambi ku mutamba wa kungala kwa kipema.+36 Bana ba Meladi badi na kiselwa kya kutala makadelema+ a kipema, mikabo+ yakyo, bikomo+ byakyo, bitako byakyo bya mapuki, bipungwa+ byakyo byonso ne mingilo yonso ya bino’bi,+37 pamo ne bikomo byadi bijokolokele kipango ne bitako byabyo bya mapuki,+ ne bikomo bya pema, ne myonji ya pema.38 Boba badi batūdile nkambi kumeso kwa kipema dya kutunduka, kumeso kwa pema wa kubungakena’ko dya kutambanga dyuba, i ba Mosesa ne Alone ne bandi bana. Badi na kiselwa kya kutala kipandulwe bu mwingilo wabo wa kwingidila bene Isalela. Muntu ense kapelwepo lupusa* ufwena’ko wadi wa kufikijibwa ku lufu.+39 Bene Levi bonso bana-balume kushilwila ku wa mweji umo kokanda, babadilwe na ba Mosesa ne Alone mwendele bisaka byabo na kishima kya Yehova, i bantu 22 000.40 Penepo Yehova wanena Mosesa amba: “Bala bana-balume bonso babedi ba bene Isalela kushilwila ku wa mweji umo kokanda,+ wibabale, ulembe ne majina abo.41 Ufwaninwe kungatyila bene Levi—amiwa ne Yehova—pa kyaba kya bana babedi bonso ba bene Isalela,+ kadi yata banyema ba nja ba bene Levi pa kyaba kya bilala-ndá byonso bya banyema ba nja ba bene Isalela.”+42 Penepo Mosesa wabala bana babedi bonso ba mu bene Isalela, monka mwamusoñaninye Yehova.43 Bungi bwa bana-balume bonso babedi babadilwe mwendele majina kushilwila ku wa mweji umo kokanda i bantu 22 273.44 Yehova wesamba monka na Mosesa amba:45 “Yata bene Levi pa kyaba kya bana babedi bonso ba mu bene Isalela, kadi yata banyema ba nja ba bene Levi pa kyaba kya banyema babo ba nja, bene Levi bafwaninwe kwikala bami. Amiwa ne Yehova.46 Pa mwanda wa lupoto+ lwa kinkūlwa kya bana babedi 273 ba bene Isalela batabukile bungi bwa bene Levi,+47 ukayatyila muntu ne muntu mashekele* atano,+ mwendele shekele ya ku kifuko kijila.* Shekele imo i mangela* 20.+48 Ukapa Alone ne bandi bana lupeto’lwa bu lupoto lwa kinkūlwa kya boba bebatabukile bungi.”49 Penepo Mosesa wayata lupeto lwa lupoto lwa bukūdi ku boba badi batabukile bungi bwa lupoto lwa kinkūlwa kya bene Levi.50 Wayata lupeto ku bana babedi ba bene Isalela, mashekele 1 365, mwendele shekele ya ku kifuko kijila.51 Penepo Mosesa wapa Alone ne bandi bana lupeto lwa lupoto lwa kinkūlwa mwendele binenwa* bya Yehova, monka mobasoñaninye Mosesa kudi Yehova.
bem_Latn